stanford-oval/wikipedia huggingface dataset:
รางวัลแชนแนลวีไทยแลนด์มิวสิกวิดีโออวอร์ดส
แชนแนลวีไทยแลนด์ มิวสิกวิดีโอ อวอร์ด ครั้งที่ 3 > ผลรางวัลประเภทยอดเยื่ยม

สาขารางวัลมิวสิกวิดีโอยอดเยี่ยม - "คิดถึงฉันไหมเวลาที่เธอ ... " แท็กซี่ กำกับโดย ณัฐพล มุขขันธ์
สาขารางวัลผู้กำกับมิวสิกวิดีโอยอดเยี่ยม - "คิดถึงฉันไหมเวลาที่เธอ ... " แท็กซี่ กำกับโดย ณัฐพล มุขขันธ์
สาขารางวัลมิวสิกวิดีโอลำดับภาพยอดเยี่ยม -  "704"  ดาจิม ลำดับภาพโดย จักรรินทร์ อำมรโสภณ, ชาติชาย วรเพียรกุล, ณัฐพล มุขขันธ์
สาขารางวัลมิวสิกวิดีโอกำกับภาพยอดเยี่ยม - "ลอง"  คิดแนปเปอร์ส กำกับภาพ อัษฎา เศรษฐบุตร, สีหบุตร ชุมสาย ณ อยุธยา, พนาย เอครพานิช
สาขารางวัลมิวสิกวิดีโอกำกับศิลป์ยอดเยี่ยม - "แสงและเงา"  ธรรพ์ณธร - โฟร์ท กำกับศิลป์ ชัชวาล อริยศรีวัฒนา
สาขารางวัลมิวสิกวิดีโอเทคนิคพิเศษด้านภาพยอดเยี่ยม  - "เพลงของเธอ"  สกาแล็กซี่ มนชนก สมใจเพ็ง, Frame by Frame Team
สาขารางวัลมิวสิกวิดีโอ Animation ยอดเยี่ยม - "คืนนี้"  สเตอร์ริโอแกรม ผู้สร้าง รพี พิเชียรภาคย์
แชนแนลวีไทยแลนด์ มิวสิกวิดีโอ อวอร์ด ครั้งที่ 4 > ผลรางวัลพิเศษ

รางวัล Asian Sensation Award - Se7en จาก ประเทศเกาหลี
แชนแนลวีไทยแลนด์ มิวสิกวิดีโอ อวอร์ด ครั้งที่ 4 > ผลรางวัลประเภทยอดนิยม

สาขารางวัลมิวสิกวิดีโอไทยยอดนิยม - "รักคนมีเจ้าของ"  ไอน้ำ
สาขาศิลปินไทยหน้าใหม่ยอดนิยม - ปองศักดิ์ รัตนพงษ์
สาขาศิลปินไทยหญิงยอดนิยม - ธนพร แวกประยูร
สาขา ศิลปินไทยชายยอดนิยม - เรืองศักดิ์ ลอยชูศักดิ์
สาขา ศิลปินไทยกลุ่มยอดนิยม - แคลช
สาขารางวัลมิวสิกวิดีโอต่างประเทศยอดนิยม - "I Believe" ทาทา ยัง
สาขาศิลปินต่างประเทศชายยอดนิยม - Usher
สาขาศิลปินต่างประเทศหญิงยอดนิยม - ทาทา ยัง
สาขาศิลปินต่างประเทศกลุ่มยอดนิยม - Blue
สาขา ศิลปินต่างประเทศหน้าใหม่ยอดนิยม - Maroon 5
สาขา ศิลปินเอเชียยอดนิยม - Rain
แชนแนลวีไทยแลนด์ มิวสิกวิดีโอ อวอร์ด ครั้งที่ 4 > ผลรางวัลประเภทยอดเยื่ยม

สาขารางวัลมิวสิกวิดีโอยอดเยี่ยม - "กาสะลอง"  ลานนา คัมมินส์ กำกับโดย ประพัฒน์ คูศิริวานิชกร
สาขารางวัลผู้กำกับมิวสิกวิดีโอยอดเยี่ยม - "ตาสว่าง"  โมเดิร์นด็อก กำกับโดย Mr.Zoran Bihac
สาขารางวัลมิวสิกวิดีโอลำดับภาพยอดเยี่ยม - "กำแพง"  อพาร์ทเมนท์คุณป้า กำกับโดย สุริเยศ วัณโณ
สาขารางวัลมิวสิกวิดีโอกำกับภาพยอดเยี่ยม - "สวัสดีครับ"  โจอี้ บอย กำกับโดย ประพัฒน์ คูศิริวานิชกร, กิตติวัฒน์ เสมรัตน์
สาขารางวัลมิวสิกวิดีโอกำกับศิลป์ยอดเยี่ยม - "น้ำลาย"  ซิลลี่ ฟูลส์ กำกับโดย มนชนก สมใจเพ็ง
สาขารางวัลมิวสิกวิดีโอเทคนิคพิเศษด้านภาพยอดเยี่ยม  - "กาสะลอง"  ลานนา คัมมินส์ กำกับโดย Chocolate Factory
สาขารางวัลมิวสิกวิดีโอ Animation ยอดเยี่ยม - "สุขใจ"  อวสานเซลล์แมน กำกับโดย มนชนก สมใจเพ็ง
แชนแนลวีไทยแลนด์ มิวสิกวิดีโอ อวอร์ด ครั้งที่ 5 Hall Of Fame > ผลรางวัลพิเศษ

รางวัล Asian Sensation Award - Minwoo จาก ประเทศเกาหลี  (มอบให้กับศิลปินเอเชียที่มีผลงานโดดเด่น น่าจับตามองและเป็นกระแสนิยมไปทั่วเอเชีย)
รางวัล New Talent Award - Depapepe (มอบให้กับศิลปินหน้าใหม่ที่มีพรสวรรค์ทางดนตรี)
แชนแนลวีไทยแลนด์ มิวสิกวิดีโอ อวอร์ด ครั้งที่ 5 Hall Of Fame > ผลรางวัลประเภทยอดนิยม

สาขาศิลปินไทยหน้าใหม่ยอดนิยม - กอล์ฟ-ไมค์
สาขาศิลปินไทยหญิงยอดนิยม - ธนพร แวกประยูร
สาขา ศิลปินไทยชายยอดนิยม - ธงไชย แมคอินไตย์
สาขา ศิลปินไทยกลุ่มยอดนิยม - แดน-บีม
สาขาศิลปินต่างประเทศชายยอดนิยม - Douglas Vale
สาขาศิลปินต่างประเทศหญิงยอดนิยม - Mariah Carey
สาขาศิลปินต่างประเทศกลุ่มยอดนิยม - The Black Eyed Peas
สาขา ศิลปินต่างประเทศหน้าใหม่ยอดนิยม - Fort Minor
สาขา ศิลปินเอเชียยอดนิยม - ทงบังชินกี
สาขารางวัลมิวสิกวิดีโอต่างประเทศยอดนิยม - "Rising Sun" ศิลปิน ทงบังชินกี
แชนแนลวีไทยแลนด์ มิวสิกวิดีโอ อวอร์ด ครั้งที่ 5 Hall Of Fame > ผลรางวัลประเภทยอดเยื่ยม

สาขารางวัลมิวสิกวิดีโอยอดเยี่ยม - "เพื่อนเอ๋ย" ศิลปิน พรู
สาขารางวัลผู้กำกับมิวสิกวิดีโอยอดเยี่ยม - "น้ำหนัก" ศิลปิน Armchair
สาขารางวัลมิวสิกวิดีโอลำดับภาพยอดเยี่ยม - "เพื่อนเอ๋ย" ศิลปิน พรู
สาขารางวัลมิวสิกวิดีโอกำกับภาพยอดเยี่ยม - "Gossip" ศิลปิน Girly Berry
สาขารางวัลมิวสิกวิดีโอกำกับศิลป์ยอดเยี่ยม - "ฉาวโฉ่" ศิลปิน Nologo
สาขารางวัลมิวสิกวิดีโอเทคนิคพิเศษด้านภาพยอดเยี่ยม  - "สิบปากว่า" ศิลปิน หิน เหล็ก ไฟ
สาขารางวัลมิวสิกวิดีโอ Animation ยอดเยี่ยม - "นวด" ศิลปิน ทีโบน
แชนแนลวีไทยแลนด์ มิวสิกวิดีโอ อวอร์ด 2009 ครั้งที่ 6 ไทยประดิษฐ์ > ผลรางวัลพิเศษ

รางวัลเกียรติยศ - ผู้มีคุโณปการในวงการดนตรีไทย - นิติพงษ์ ห่อนาค
รางวัลโตมาด้วยกัน - รางวัลพิเศษมอบให้กับศิลปินที่โตมาด้วยกันกับแชนแนลวี - Blackhead และ อี๊ด วงฟลาย
รางวัลไทยประดิษฐ์ - รางวัลพิเศษมอบให้กับผลงานที่มีชื่อเสียงมายาวนานและเป็นฝีมือคนไทยแท้ - คอนเสิร์ตแบบ เบิร์ด เบิร์ด สร้างสรรค์โดย : ธงไชย แมคอินไตย์ และ บุษบา ดาวเรือง
แชนแนลวีไทยแลนด์ มิวสิกวิดีโอ อวอร์ด 2009 ครั้งที่ 6 ไทยประดิษฐ์ > ผลรางวัลประเภทยอดเยื่ยม

สาขารางวัล มิวสิกวิดีโอยอดเยี่ยม - "นิยาย" ศิลปิน Moderndog โดย Zoran Bihac
สาขารางวัล ผู้กำกับมิวสิกวิดีโอยอดเยี่ยม - "นิยาย" ศิลปิน Moderndog โดย Zoran Bihac
สาขารางวัล มิวสิกวิดีโอลำดับภาพยอดเยี่ยม - "เหตุการณ์ไม่เปลี่ยนแปลง" ศิลปิน ธนพร แวกประยูร โดย เอกสิทธิ์ ตระกูลเกษมสุข, นคร ลิ้มละมัย
สาขารางวัล มิวสิกวิดีโอกำกับภาพยอดเยี่ยม- "Friends" ศิลปิน ชาตรี คงสุวรรณ โดย ไกรสร บูรณสิงห์, รัชต พันธุ์พยัคฆ์
สาขารางวัล มิวสิกวิดีโอกำกับศิลป์ยอดเยี่ยม - "บุญคุณปูดำ" ศิลปิน Hangman โดย ประพัฒน์ คูศิริวานิชกร
สาขารางวัล มิวสิกวิดีโอเทคนิคพิเศษยอดเยี่ยม - "เพลงของเรา" ศิลปิน Scrubb โดย คูณคลัง เค้าภูไทย, B.O.R.E.D
แชนแนลวีไทยแลนด์ มิวสิกวิดีโอ อวอร์ด 2009 ครั้งที่ 6 ไทยประดิษฐ์ > ผลรางวัลประเภทยอดนิยม

รางวัล มิวสิกวีดีโอไทยยอดนิยม - "ใจฉันเป็นของเธอ" 	ศิลปิน อนุวัฒน์ สงวนศักดิ์ภักดี (บอย Peacemaker)
รางวัล ศิลปินไทยชายยอดนิยม - อนุวัฒน์ สงวนศักดิ์ภักดี (บอย Peacemaker)
รางวัล ศิลปินไทยหญิงยอดนิยม - พัดชา เอนกอายุวัฒน์
รางวัล ศิลปินไทยกลุ่มยอดนิยม - เฟย์ ฟาง แก้ว
รางวัล ศิลปินไทยหน้าใหม่ยอดนิยม - August
รางวัล มิวสิกวีดีโอต่างประเทศยอดนิยม - "Poker Face" ศิลปิน Lady Gaga
รางวัล ศิลปินต่างประเทศยอดนิยม - Lady Gaga
รางวัล ศิลปินต่างประเทศหน้าใหม่ยอดนิยม - Taylor Swift
รางวัล ศิลปินเอเชียยอดนิยม - ทงบังชินกี
แชนแนลวีไทยแลนด์ มิวสิกวิดีโอ อวอร์ด 2011 ครั้งที่ 7 เพลงของเรา > ผลรางวัลพิเศษ

รางวัลเกียรติยศ - ผู้มีคุโณปการในวงการดนตรีไทย - เล็ก วงศ์สว่าง
รางวัลโตมาด้วยกัน - รางวัลพิเศษมอบให้กับศิลปินที่โตมาด้วยกันกับแชนแนลวี - ปาน ธนพร และป้าง นครินทร์ กิ่งศักดิ์
รางวัลไทยประดิษฐ์ - รางวัลพิเศษมอบให้กับผลงานที่มีชื่อเสียงมายาวนานและเป็นฝีมือคนไทยแท้ - อัสนี-วสันต์ โชติกุล
รางวัล [V]Awards Crossover หนูนา หนึ่งธิดา โสภณ
รางวัล [V]Awards จี๊ดโดนใจ ซาหลิ่ม เป้ อารักษ์, ทิศทาง Greasy Cafe
แชนแนลวีไทยแลนด์ มิวสิกวิดีโอ อวอร์ด 2011 ครั้งที่ 7 เพลงของเรา > ผลรางวัลประเภทยอดเยื่ยม

สาขารางวัล มิวสิกวิดีโอยอดเยี่ยม - "ราตรีสวัสดิ์" ศิลปิน ฟักกลิ้ง ฮีโร่ feat. ธีร์ ไชยเดช โดย โจอี้ บอย
สาขารางวัล ผู้กำกับมิวสิกวิดีโอยอดเยี่ยม - "คนที่เข้าใจ" ศิลปิน โนโลโก้ โดย คงเดช จาตุรันต์รัศมี
สาขารางวัล มิวสิกวิดีโอลำดับภาพยอดเยี่ยม - "ราตรีสวัสดิ์" ศิลปิน ฟักกลิ้ง ฮีโร่ feat. ธีร์ ไชยเดช โดย คณิน รามสูต
สาขารางวัล มิวสิกวิดีโอกำกับภาพยอดเยี่ยม- "จันทร์เจ้า" ศิลปิน สล็อต แมชชีน โดย ยศศิริ ใบศรี
สาขารางวัล มิวสิกวิดีโอกำกับศิลป์ยอดเยี่ยม - "24.7" ศิลปิน ซิงกูล่าร์ โดย พิมพ์กมล ขำสุวรรณ์
สาขารางวัล มิวสิกวิดีโอเทคนิคพิเศษยอดเยี่ยม - "เพลงพราย" ศิลปิน Pry-May T โดย  ยุรี เกนสาคู และยงวิทย์ สันธนะพานิช
แชนแนลวีไทยแลนด์ มิวสิกวิดีโอ อวอร์ด 2011 ครั้งที่ 7 เพลงของเรา > ผลรางวัลประเภทยอดนิยม

รางวัล มิวสิกวีดีโอไทยยอดนิยม - Too Much So Much Very Much ศิลปิน ธงไชย แมคอินไตย์
รางวัล ศิลปินไทยชายยอดนิยม - ณัฐ ศักดาทร
รางวัล ศิลปินไทยหญิงยอดนิยม - ปาน ธนพร
รางวัล ศิลปินไทยกลุ่มยอดนิยม - บอดี้สแลม
รางวัล ศิลปินไทยหน้าใหม่ยอดนิยม - ซิงกูล่าร์
รางวัล มิวสิกวีดีโอต่างประเทศยอดนิยม - Just The Way You Are ศิลปิน Bruno Mars
รางวัล ศิลปินต่างประเทศชายยอดนิยม - Bruno Mars
รางวัล ศิลปินต่างประเทศหญิงยอดนิยม - บียอนเซ่
รางวัล ศิลปินต่างประเทศหน้าใหม่ยอดนิยม - Bruno Mars
รางวัล ศิลปินเอเชียยอดนิยม - เจวายเจ
บทความที่เกี่ยวข้อง

แชนแนลวีไทยแลนด์
ทรูวิชั่นส์
แหล่งข้อมูลอื่น

http://www.channelvthailand.com เก็บถาวร 2015-03-31 ที่ เวย์แบ็กแมชชีน
http://www.channelvthailand.com/award6/home/ เก็บถาวร 2009-09-28 ที่ เวย์แบ็กแมชชีน
ราชอาณาจักรโรมาเนีย

ราชอาณาจักรโรมาเนีย (โรมาเนีย: Regatul României; อังกฤษ: Kingdom of Romania) เป็นรัฐราชาธิปไตยภายใต้รัฐธรรมนูญ ตั้งอยู่ในยุโรปตะวันออก ที่อยู่ในระหว่าง 13 มีนาคม ค.ศ. 1881 และ 30 ธันวาคม ค.ศ. 1947 และมีการร่างรัฐธรรมนูญ 3 ครั้ง ในปี (1866, 1923, 1938) ราชอาณาจักรโรมาเนียก่อตั้งขึ้นเมื่อสมเด็จพระเจ้าคาโรลที่ 1 แห่งโรมาเนีย ประกาศเอกราชของโรมาเนียจากจักรวรรดิออตโตมัน และสิ้นสุดเมื่อสมเด็จพระราชาธิบดีไมเคิลที่ 1 แห่งโรมาเนีย สละราชสมบัติ ในวันที่ 30 ธันวาคม ค.ศ. 1947 และรัฐสภาได้ประกาศให้ประเทศโรมาเนียเป็นสาธารณรัฐ
จากปี ค.ศ. 1859 ถึง ค.ศ. 1877, โรมาเนีย วิวัฒน์ขึ้นจากการรวมกันของสองรัฐ (มอลเดเวียและวอลเลเกีย ภายใต้ราชวงศ์โฮเอินท์ซ็อลเลิร์น ราชอาณาจักรโรมาเนียก่อตั้งขึ้นเมื่อคาโรลที่ 1 ประกาศเอกราชของโรมาเนียจากจักรวรรดิออตโตมัน ในสงครามประกาศอิสรภาพของโรมาเนีย ซึ่งเป็นส่วนหนึ่งของสงครามรัสเซีย-ตุรกี (1877-1878) โรมาเนียได้รับดินแดนเพิ่มมากขึ้นในระหว่างปี ค.ศ. 1918-1920 ช่วงที่สิ้นสุดสงครามโลกครั้งที่หนึ่ง, ทรานซิลเวเนีย, มอลเดเวียตะวันออก (เบสซาเรเบีย และ บูโควีนา ถูกผนวกรวมกับราชอาณาจักรโรมาเนีย กลายเป็นมหาอาณาจักรโรมาเนีย ในปี ค.ศ. 1940 เพื่อเป็นการแบ่งครึ่งดินแดนให้เท่ากัน แคว้นเบสซาเรเบีย ตอนเหนือของบูโควีนา ทรานซิลเวเนียเหนือ และ ดอบรูจาใต้ ทำให้โรมาเนียต้องเสียดินแดนให้กับประเทศเพื่อนบ้าน
ภายใต้แรงกดดันจากทั้งนาซีเยอรมนีและสหภาพโซเวียต ตามมาด้วยเหตุการณ์มหันตภัยในสงครามโลกครั้งที่สอง ราชอาณาจักรโรมาเนียนำโดยนายพลเอียน อันโตเนสคูได้เข้าร่วมกับฝ่ายอักษะ แต่ต่อมาสถานการณ์กลับพลิกผันฝ่ายอักษะเป็นฝ่ายเสียเปรียบ จนสมเด็จพระราชาธิบดีไมเคิลที่ 1 แห่งโรมาเนียได้ทรงตัดสินพระทัยก่อรัฐประหารยึดอำนาจจากนายพลเอียน อันโตเนสคู และทรงประกาศเข้าร่วมกับฝ่ายสัมพันธมิตร ในปี ค.ศ. 1944 โดยพระองค์ได้รับการสนับสนุนจากสหภาพโซเวียต ทำให้สหภาพโซเวียตส่งใบสัญญาให้โรมาเนียว่าจะได้ดินแดนคืนเพียงทรานซิลเวเนียเหนือกลับมา ภายใต้อิทธิพลของโซเวียตและแรงกดดันทางการเมืองตามมาด้วยการที่พรรคคอมมิวนิสต์โรมาเนียได้จัดตั้งรัฐบาลผสมทำให้อิทธิพลของคอมมิวนิสต์เพิ่มมากขึ้น จนกระทั่งในปี ค.ศ. 1947 ไมเคิลที่ 1 ถูกบังคับให้สละราชสมบัติ และสาธารณรัฐประชาชนโรมาเนีย ปกครองโดยพรรคคอมมิวนิสต์โรมาเนียเข้ามาแทนที่ระบอบกษัตริย์
ประวัติ > การรวมชาติและระบอบกษัตริย์

ในปี ค.ศ. 1859 การขึ้นครองตำแหน่งของอเล็กซานเดอร์ จอห์น คูซา เป็นเจ้าชายแห่งราชรัฐมอลเดเวียและราชรัฐวัลเลเคีย ภายใต้เพียงในนามตามพิธี ภายใต้อาณัติแห่งจักรวรรดิออตโตมัน ประเทศโรมาเนียได้รวมเป็นปึกแผ่นภายใต้ผู้ปกครองคนเดียว
ในวันที่ 5 กุมภาพันธ์ ค.ศ. 1862 (24 มกราคม Old Style) ราชรัฐทั้งสองได้รวมตัวกันอย่างเป็นทางการ กลายเป็น สหราชรัฐแห่งโรมาเนีย, โดยมีกรุงบูคาเรสต์เป็นเมืองหลวง
ในวันที่ 23 กุมภาพันธ์ ค.ศ. 1866 สิ่งที่เรียกว่า พันธมิตรครั้งใหญ่, ประกอบด้วยพรรคอนุรักษ์นิยมและกลุ่มเสรีนิยมได้บีบบังคับให้อเล็กซานเดอร์ จอห์น คูซา สละราชสมบัติ เจ้าชายชาร์ลส์ชาวเยอรมันแห่งราชวงศ์โฮเอินโซลเลิร์น-ซิกมาริงเงิน ได้รับแต่งตั้งให้เป็นเจ้าชายแห่งโรมาเนียแทน ในการย้ายเพื่อรับรอง เยอรมัน ในการสนับสนุนความสามัคคีและความเป็นอิสระในอนาคตของประเทศโรมาเนีย หลังจากเข้าปกครองโรมาเนียแล้วพระองค์ได้เปลี่ยนชื่อของพระองค์เป็นภาษาโรมาเนียมีพระนามว่า  คาโรลที่ 1 และลูกหลานของพระองค์จะปกครองโรมาเนียจนกว่าจะมีการล้มล้างระบอบกษัตริย์ในปี ค.ศ. 1947
ตามมาด้วย สงครามรัสเซีย-ตุรกี (1877-1878), โรมาเนียได้รับการยอมรับว่าเป็นรัฐเอกราชโดย สนธิสัญญาเบอร์ลิน ค.ศ. 1878 และได้รับดินแดนดอบรูจา, แม้ว่าจะถูกบังคับให้ยอมยก ภาคใต้ของเบอร์รัสซาเบีย (บูคจัค) ให้แก่จักรวรรดิรัสเซีย ในวันที่ 15 มีนาคม ค.ศ. 1881, ในฐานะที่เป็นคำยืนยันของอธิปไตยอย่างสมบูรณ์รัฐสภาโรมาเนียได้ยกประเทศให้อยู่ในสถานะของราชอาณาจักรและคาโรลที่ 1 ก็ได้รับการสวมมงกุฎให้เป็นกษัตริย์เมื่อวันที่ 10 พฤษภาคม
ในฐานะประเทศรัฐใหม่ ราชอาณาจักรโรมาเนียมีอาณาเขตที่ถูกกดดันบีบคั้นระหว่างจักรวรรดิออตโตมัน, จักรวรรดิออสเตรีย-ฮังการี, และ จักรวรรดิรัสเซีย, ด้วยการมีประชากรชาวสลาฟอยู่ทางทิศใต้, ทิศตะวันตกเฉียงใต้, ชายแดนตะวันออกเฉียงเหนือ, ทะเลดำซึ่งอยู่ทางตะวันออก และชาวฮังการี ในฐานะปรแทศเพื่อนบ้านทางตะวันตกและตะวันตกเฉียงเหนือของประเทศ
ประเทศโรมาเนียได้ประกาศเป็นกลางและงดเข้าร่วม สงครามบอลข่านครั้งแรก ในการต่อต้านจักรวรรดิออตโตมัน ราชอาณาจักรโรมาเนียได้เข้าร่วม สงครามบอลข่านครั้งที่สอง ในเดือนมิถุนายน ค.ศ. 1913 สู้รบกับราชอาณาจักรบัลแกเรีย กองทัพโรมาเนีย 330,000 นาย เคลื่อนทัพข้ามแม่น้ำดานูบและเข้าสู่ ประเทศบัลแกเรีย กองทัพหนึ่งได้ยึดครองดอบรูจาใต้และส่วนอื่นๆได้เคลื่อนเข้าบัลแกเรียทางตอนเหนือเข้าใกล้กรุงโซเฟีย ในการช่วยยุติสงคราม โรมาเนียจึงได้รับดินแดนที่ผสมเชื้อชาติของภาคใต้ดอบรูจา ซึ่งเป็นที่ต้องการของโรมาเนียมานานหลายปี
ใน ค.ศ. 1916 โรมาเนียเข้าร่วม สงครามโลกครั้งที่หนึ่งโดยอยู่ในฝ่ายไตรภาคี โรมาเนียมีส่วนเกี่ยวข้องกในการสู้รบกับบัลแกเรีย แต่เป็นผลให้กองทัพบัลแกเรีย หลังจากการต่อสู้ที่ประสบความสำเร็จได้ชัยชนะหลายครั้ง ได้ครอบครองดอบรูจา ซึ่งได้รับการยกให้ก่อนหน้านี้จสกบัลแกเรียโดยสนธิสัญญาบูคาเรสต์และรัฐสภาเบอร์ลิน แม้ว่ากองทัพทหารของโรมาเนียไม่ได้เป็นกองทัพที่ดีมีประสิทธิภาาพในด้านการสู้รบมากนัก ในตอนท้ายของสงคราม จักรวรรดิออสเตรีย-ฮังการีและจักรวรรดิรัสเซียก็ล่มสลาย หน่วยงานปกครองที่สร้างขึ้นใน ทรานซิลเวเนีย, เบอร์รัสซาเบีย และ บูโควิน่า เลือกที่จะเข้าร่วมสหภาพกับโรมาเนีย, ได้รับการสนับสนุนรับรอง ในปี ค.ศ. 1919 สนธิสัญญาแซ็ง-แฌร์แม็ง-อ็อง-แล และในปี ค.ศ. 1920 โดยสนธิสัญญาทรียานง
พระราชบัญญัติการประกาศใช้ราชอาณาจักร
ราชอาณาจักรโรมาเนียในปี ค.ศ. 1890
1901 แผนที่เยอรมันแสดง ราชอาณาจักรโรมาเนียเก่า
ราชอาณาจักรโรมาเนียในปี ค.ศ. 1914
ประวัติ > ราชอาณาจักรโรมาเนียเก่า (ค.ศ. 1881–1918)

ราชอาณาจักรโรมาเนียเก่า (โรมาเนีย: Vechiul Regat หรือแค่เพียง เรกัต; เยอรมัน: Regat หรือ Altreich) เป็นคำที่พูดถึงดินแดนที่ครอบคลุมโดยการเป็นอิสรภาพเป็นครั้งแรกของรัฐชาติโรมาเนีย ซึ่งประกอบด้วย กลุ่มราชรัฐดานูบ อันรวม ราชรัฐมอลเดเวียและราชรัฐวัลเลเคียไว้ด้วยกัน การรวมก็ประสบความสำเร็จเมื่อภายใต้การอุปถัมภ์ของสนธิสัญญาปารีส (1856) สภาแอด ฮอค ดีวานส์ (ad hoc Divans) ของทั้งสองดินแดน ที่ซึ่งอยู่ภายใต้อำนาจของซูเซอร์เรนแห่งจักรวรรดิออตโตมัน ได้เลือกให้อเล็กซานดรู เอียน คูซาขึ้นเป็นองค์อธิปัตย์ ถือเป็นการรวมประเทศโดยพฤตินัยในนามว่าสหราชรัฐแห่งมอลเดเวียและวัลลาเซีย ดินแดนได้ถูกกำหนดตัวเองโดยผลจากการกระทำทางการเมือง ตามมาด้วยการรวมเอาโดบรูจาเหนือและถ่ายโอนทางตอนใต้ของเบสซาราเบียให้แก่รัสเซียในปีค.ศ. 1878 การประกาศสถาปนาราชอาณาจักรโรมาเนียในปีค.ศ. 1881 และการผนวกโดบรูจาใต้ในปีค.ศ. 1913
คำที่เข้ามาใช้หลังสงครามโลกครั้งที่หนึ่ง, เมื่อราชอาณาจักรเก่าไม่เห็นด้วยกับ มหาอาณาจักรโรมาเนีย, ซึ่งประกอบด้วย ทรานซิลเวเนีย, บานัต, เบสซาราเบีย, และ บูโควิน่า ในปัจจุบันคำนี้ส่วนใหญ่มีความสัมพันธ์ทางประวัติศาสตร์และถูกนำมาใช้เป็นคำทั่วไปสำหรับทุกภูมิภาคในโรมาเนียที่รวมอยู่ในทั้งสองอาณาจักรและอาณาเขตปัจจุบัน (กล่าวคือ: วอลเลเกีย, มอลเดเวีย, และ โดบรูจาเหนือ)
ประวัติ > สงครามโลกครั้งที่หนึ่ง

โรมาเนียตัดสินใจเข้าร่วมอย่างล่าช้าในการเข้าสู่สงครามโลกครั้งที่หนึ่งแต่สุดท้ายก็ประกาศสงครามกับฝ่ายมหาอำนาจกลางในปี ค.ศ. 1916 การรบในโรมาเนีย โรมาเนียถูกรุกกรานโดยกองทัพจากฝ่ายมหาอำนาจกลางถึง 3 ประเทศได้แก่ จักรวรรดิเยอรมัน, จักรวรรดิออสเตรีย-ฮังการี และ ราชอาณาจักรบัลแกเรียทางตอนใต้ สิ้นสุดลงเมื่อเมื่อฝ่ายอำนาจกลางได้ชัยชนะอย่างรวดเร็วใน การรุกสู่ทรานซิลเวเนียและยึดครอง วอลเลเกียและโดรบรูจา รวมถึงบูคาเรสต์และแหล่งน้ำมันที่สำคัญทางยุทธศาสตร์ในตอนท้ายของปี ค.ศ. 1916 ในปี ค.ศ. 1917 แม้จะมีความต้านทานรุนแรงของโรมาเนียโดยเฉพาะอย่างยิ่งที่เมอเรอเชสต์ เนื่องมาจากการถอนตัวของจักรวรรดิรัสเซียจากสงครามเนื่องจากติดปัญหาการเมืองภายในประเทศตามมาด้วย การปฏิวัติเดือนตุลาคม ประเทศโรมาเนียซึ่งได้ถูกล้อมรอบเกือบทั้งหมดโดย ฝ่ายมหาอำนาจกลาง ได้ถูกกดดันให้ยอมจำนนเพื่อยุติสงคราม มีการเซ็นสัญญาการสงบศึกฟอกชานี และในปีต่อมาในเดือนพฤษภาคม ค.ศ. 1918 ตามมาด้วยสนธิสัญญาบูคาเรสต์ แต่หลังจากประสบความสำเร็จในการรุกรานแนวรบเทซซาโรกินีที่ซึ่งดึงเอาราชอาณาจักรบัลแกเรียออกจากสงคราม รัฐบาลของโรมาเนียรีบยืนยันการควบคุมและทำให้กองทัพกลับเข้ามาในสนามรบในวันที่ 10 พฤศจิกายน ค.ศ. 1918 หนึ่งวันก่อนสงครามจะสิ้นสุดในแนวรบตะวันตก ตามมาด้วยการประกาศ การรวมทรานซิลเวเนียเข้ากับราชอาณาจักรโรมาเนีย ในวันที่ 1 ธันวาคม ค.ศ. 1918, โดยจากผู้แทนของรัฐทรานซิลเวเนีย
กองทัพโรมาเนียทำการสู้รบกับกองทัพของจักรวรรดิออสเตรีย-ฮังการี ในเดือนตุลาคม ค.ศ.1916
เฟอร์ดินานด์ที่ 1 ทรงประดับเหรียญกล้าหาญให้แก่พลทหาร
พลปืนใหญ่โรมาเนียในยุทธการเมอเรอเชสต์
ประวัติ > สถานการณ์ก่อนสงครามโลกครั้งที่สอง > ปัญหาดินแดน

เยอรมันลงทุนลงแรงไปในโรมาเนียมาก ทั้งท่อน้ำมันและข้าวสาลีถูกซื้อและส่งไปทั่วยุโรปเพื่อเลี้ยงเยอรมันให้อยู่รอด การเพาะปลูกมีประสิทธิภาพสูงขึ้นเมื่อได้ที่ปรึกษาและเจ้าหน้าที่จากไรซ์มาช่วยเสริม เมล็ดพันธุ์ถูกแจกให้เกษตรกรแบบฟรี ๆ และระบบประกันราคาทำให้ชนชั้นล่างยิ้มได้ถ้วนหน้า
กษัตริย์คาโรลทรงประกาศให้ประเทศนี้เป็นกลางตั้งแต่เริ่มสงครามโลกครั้งที่ 2 จึงไม่แปลกใจที่จะเห็นสารพัดสายลับเดินกันให้ควั่กในกรุงบูคาเรสต์ (București) ทั้งจากอังกฤษ ตุรกี เยอรมันโดยเฉพาะในโรงแรมเอเธนส์พาเลส (Athénée Palace)
ฤดูใบไม้ร่วงปี 1940 ขณะที่โลกกับลังจ้องมองเยอรมันว่าจะปกครองยุโรปอย่างไร โจเซฟ สตาลิน ผู้นำสหภาพโซเวียตก็ถือโอกาสยื่นหนังสือแสดงความจำนง "ขอคืนพื้นที่" จากโรมาเนียเป็นจังหวัดเบสซาราเบียและบูโควิน่าโดยให้เวลาอพยพชาวโรมาเนีย 3.75 ล้านคนออกภายใน 4 วันมิเช่นนั้นจะขู่บุกรุกรานประเทศ
ข่าวความทะเยอทะยานของโซเวียตมาถึงเมืองหลวงอย่างฉับไว้ ทางเยอรมันตื่นตกใจพอ ๆ กันเพราะพวกเขาจะเสียพื่นที่เพาะปลูกที่ไปเกริ่นนำไปกว่า 30% ของประเทศนี้และแหล่งอุตสาหกรรมอีก 40% เป็นอย่างต่ำ เรียกว่าไม่ได้เกรงใจสนธิสัญญาโมโลตอฟ–ริบเบนทรอพแม้แต่น้อย
กษัตริย์คาโรลทรงเรียกประชุมฉุกเฉินทันทีแต่ก็ไม่ได้อะไรมากนัก เสียงของประชาชนที่มาชุมนุมกับนอกวังก็เปลี่ยนจากเสียง "ทรงพระเจริญ" เป็นการร้องเพลงชาติอย่างเศร้าสร้อย พวกเขารู้กันดีว่าการตัดสินใจที่แท้จริงจะมาจากอูรเดอเรียนู องค์รักษ์คู่ใจที่ทำตัวเปรียบเหมือนขันทีเฒ่าในราชสำนักจีน เค้าเข้ามามีบทบาทในวังเนื่องจากเป็นพ่อสื่อให้กับชู้รักพระราชาอย่างสาวยืวอย่างนาง ลูเปสกู
การปกครองของโรมาเนียเองก็เป็นปัญหา เพราะกษัตริย์คาโรลทรงทุบพรรคการเมืองต่าง ๆ ทิ้งหมดในปี 1938 แล้วตั้งพรรค National Renaissance Front (FRN) ขึ้นมาเป็นพรรคที่ถูกกฎหมายพรรคเดียวในประเทศซึ่งเป็นปัญหา พระองค์และที่ปรึกษาเล่นไม่เอาใครเลยนอกพรรคเลยไม่มีปัญญาที่จะจัดการกับปัญหาใหญ่ระดับนี้ได้ง่าย ๆ
นายพลเอียน อันโตเนสคูได้เดินเข้ามาเพื่อแก้ไขปัญหานี้แต่ก็แฝงไปด้วยความทะเยอทะยาน เค้าพิมพ์ใบปลิวประกาศว่าตัวเองคือผู้ที่จะมาคลี่คลายวิกฤตนี้พร้อมทั้งขอเข้าเฝ้ากษัตริย์คาโรลเพื่อขออำนาจ แน่นอนว่าท่านนายพลได้ไปนอนคุกแทน สร้างความไม่พอใจต่อเยอรมันอีกรอบหนึ่งที่ไปขังผู้เล่นที่เตรียมพร้อมใช้เชิดของพวกเขา
กษัตริย์คาโรลทรงตัดสินใจเอียงฝ่ายนาซี พระองค์ได้เปลี่ยนชื่อพรรค FRN เป็น พรรคแห่งชาติ หรือ PN แนวคิดเป็นฟาสซิสต์เต็มรูปแบบโดยมีประชาชนทุกคนเป็นสมาชิก ซึ่งในความคิดพระองค์นั้น นอกจากจะสลายกลุ่มก้อนอย่างพรรคผู้พิทักษ์เหล็กได้ พระองค์จะต้องได้เสียงสนับสนุนจากฮิตเลอร์แน่ ๆ เลย การกระทำเอาใจนาซีนั้น ทางที่ปรึกษาเยอรมันล้วนส่ายหน้าบอกเป็นเสียงเดียวกันว่า "ท่านผู้นำไม่ชอบผักชีโรยหน้า"
ผิดคาดเมื่อคำตอบจากเบอร์ลินบอกโรมาเนียว่า "ให้ยอมผ่อนปรนกับโซเวียต แล้วหลังสงครามครั้งนี้เราจะคุยเรื่องดินแดนให้ใหม่แน่นอน" การที่เยอรมันตอบมาอย่างนี้ไมน่าแปลกใจนักเพราะพวกเค้ายังไม่พร้อมที่จะปะทะกับกองทัพแดง โรมาเนียต้องกล้ำกลืนน้ำตาเซ็นต์แบ่งดินแดนให้กับสตาลิน ประชาชนและทหารเริ่มทยอยออกจากบ้านแลค่ายตัวเอง เกิดความวุ่นวายขึ้นตลอดทางจากการปะทะกับพวกนิยมคอมมิวนิสต์และจากทหารโซเวียตที่บุกเข้ามาเอาพื้นที่ก่อนครบเวลาที่กำหนด การรบส่งผลให้ทหารโรมาเนียพลีชีพไปกว่า 43,000 นาย สถาบันกษัตริย์โรมาเนียกำลังอ่อนกำลังลงและหายใจรวยรินลงอย่างเห็นได้ชัด
ประวัติ > สถานการณ์ก่อนสงครามโลกครั้งที่สอง > การตกลงเรื่องดินแดน

บทความหลัก: รางวัลเวียนนาครั้งที่สอง
หลังจากเสีย 2 จังหวัดไปแล้ว ธงทั่วประเทศลดลงครึ่งเสาได้ไม่นานก็ได้ทีฮังการีมาขอแบ่งบ้าง จังหวัดทรานซิลวาเนียคือเป้าหมายหลัก ตามประวัติแล้วโรมาเนียกับฮังการีนั้นไม่ถูกกันมายาวนานโดยโรมาเนียนั้นมักจะถูกดูถูกอยู่เสมอมา ด้านกษัตริย์คาโรลหวังว่าฮิตเลอร์จะช่วยชาติอักษะในการเคลียร์ปัญหากันเองแต่ดูเหมือนพระองค์จะทรงคิดผิดอีกแล้ว
พระราชาเรียกบรรดาสมาชิกกลุ่มผู้พิทักษ์เหล็กมารับตำแหน่งสำคัญ ๆ ในรัฐบาลเป็นการเอาใจและไล่บรรดาวิศวกรน้ำมันของอังกฤษออกไปแล้วทบทวนสัมปทานใหม่โดยบอกว่าถ้าอยากจะเข้ามาสูบน้ำมันต้องผ่านความเห็นชอบของเยอรมันก่อน
นโยบายต่อต้านยิวก็รุนแรงขึ้นตามกระแสนาซี บรรดายิวต่างไปยืนต่อคิวหน้าสถานทูตอเมริกันเพื่อขอลี้ภัยทว่าโควต้ารับคนเข้าเมืองของอเมริกากลับเต็มอย่างรวดเร็วจนต้องรอคิวข้ามปี น่าขันอยู่อย่างหนึ่งคือนาง ลูเปสกู ชู้รักในยามวิกาลของพระองค์กลับเป็นยิวแท้ ประชาชนโรมาเนียกำลังหาที่ระบาย แน่นอนว่าพวกเค้าเชื่อเรื่องกาลกิณีมากตามประสาคนยุโรปพื้นบ้าน ซึ่งก็มักจะโทษยิวตั้งแต่ไหนแต่ไรมาตั้งแต่ยุคกลาง นางลูเปสกูเองก็ไม่พ้นข้อครหานี้ด้วยเช่นกัน
ระหว่างการรอการตัดสินใจของฮิตเลอร์ว่าจะแก้ปัญหานี้อย่างไร โรมาเนียพยายามดึงสื่อให้เข้าไปทำข่าวว่าที่ในทรานซิลวาเนียนั้นมีแต่ชาวโรมาเนียแท้ ๆ อยู่ การจะมาเอาไปดื้อ ๆ ก็แปลกอยู่นัก
ในที่สุดบทสรุปเยอรมันก็มาถึง ฮิตเลอร์บอกให้โรมาเนียต้องยอมเสียพื้นที่ 45,000 ตรกม. (จาก 60,000 ในตอนแรกที่ขอ) เป็นเหตุการณ์ที่เรียกกันว่า รางวัลเวียนนาครั้งที่สอง (Second Vienna Award) นี่อาจจะเป็นบทลงโทษจากฮิตเลอร์สำหรับพวกพยายามจะเป็นนาซีหรืออาจจะเป็นอิตาลีที่มักจะช่วยพูดให้ฮังการีก็เป็นได้ แต่ไม่ว่าจะเป็นอะไร กษัตริย์คาโรลก็ล้มเหลวที่จะปกป้องแผ่นดินของพระองค์ไปแล้ว
หลายเสียงเริ่มมองไปที่อังกฤษว่าอาจจะเป็นบุรุษขี่ม้าขาวมาช่วยพวกเขาได้ ก็นับว่าเป็นความหวังของคนใกล้ตายเพราะปี 1940 อังกฤษยังรบติดพันในบ้านตัวเองอยู่เลย ไฉนจะมาช่วยประเทศอื่น ๆ ที่ไม่ใช่อาณานิคมตนได้ เมื่อนายกจิกูรตูกลับจากเวียนนามาประกาศผลให้ประชาชนทราบ ความโกรธแค้นของพวกเขาเริ่มพุ่งทวีคูณ คำว่า "อักษะทรยศเรา!!" ดังกึกก้องโรมาเนีย
ราชอาณาจักรโรมาเนียในปี 1914
เขตแดนของราชอาณาจักรโรมาเนียที่เปลี่ยนแปลง
ประวัติศาสตร์โรมาเนียตั้งแต่ปี 1859-2010
แหล่งข้อมูลอื่น

การเปลี่ยนแปลงชายแดนโรมาเนียนับตั้งแต่ค.ศ. 1881— ราชอาณาจักรเก่าแสดงสีม่วง, มหาโรมาเนียแสดงสีชมพู
คอร์เดรียนู เซลา คอร์ดรานู ผู้ก่อตั้งพรรคผู้พิทักษ์เหล็ก ซึ่งมีแนวคิดแบบฟาสซิสต์แห่งโรมาเนีย
คอร์เดรียนู ล้อมรอบด้วยเหล่าสมาชิกพรรคผู้พิทักษ์เหล็ก ในปี ค.ศ. 1937
พระที่นั่งกษัตริย์โรมาเนีย
สี่ประเทศ นาซีเยอรมนี, ฟาสซิสต์อิตาลี, ฮังการี, โรมาเนีย ลงนามข้อตกลงรางวัลเวียนนาครั้งที่สอง
ดินแดนที่ราชอาณาจักรโรมาเนียสูญเสียให้ฮังการีหลังลงนามรางวัลเวียนนาครั้งที่สอง, ซึ่งเป็นดินแดนทรานซิลเวเนียเหนือ แสดงสีเหลือง
พัก ฮย็อง-ชิก

| พัก ฮย็อง-ชิก |
| --- | --- |

เกิด:  (1991-11-16) 16 พฤศจิกายน ค.ศ. 1991 (33 ปี) ยงอิน จังหวัดคย็องกี เกาหลีใต้
อาชีพ: นักร้อง นักเต้น นักแสดง
ปีปฏิบัติงาน: 2010–ปัจจุบัน
ตัวแทน: P&Studio
อาชีพทางดนตรี
แนวเพลง: เคป็อป
เครื่องดนตรี: เสียงร้อง
ค่ายเพลง: Star Empire United Artists Agency
สมาชิกของ: ZE:A ZE:A Five
 นักดนตรี

ชื่อเกาหลี
ฮันกึล: 박형식
ฮันจา: 朴炯植
อาร์อาร์: Bak Hyeong-sik 
เอ็มอาร์: Pak Hyŏngsik 
 
พัก ฮย็อง-ชิก (เกาหลี: 박형식, อักษรโรมัน: Park Hyung-sik; เกิด 16 พฤศจิกายน ค.ศ. 1991) เป็นนักร้อง นักเต้น และนักแสดงชาวเกาหลีใต้ เป็นสมาชิกของกลุ่มบอยแบนด์ชาวเกาหลีใต้ชิลเดรนออฟเอมไพร์ (ZE:A) และกลุ่มย่อย ZE:A Five ในฐานะนักแสดงเขามีชื่อเสียงจากละครหลายเรื่อง อาทิ สาวน้อยจอมพลัง โดบงซุน (2017),  แฮปพิเนส (2021) ยังมีผลงานจากภาพยนตร์และละครเพลงอีกด้วย
ชีวิตวัยเด็กและการศึกษา

ฮย็องชิกเกิดวันที่ 16 พฤศจิกายน ค.ศ. 1991 (พ.ศ. 2534 ปีมะแม) ที่เมืองยงอิน จังหวัดคยองกี ประเทศเกาหลีใต้ ในครอบครัวที่พื้นฐานดี ค่อนข้างมีฐานะ พ่อของเขาทำงานเป็นผู้บริหารระดับสูงของบริษัทรถยนต์ BMW Korea (ปัจจุบันเกษียณแล้ว) และแม่เป็นครูสอนเปียโน ฮย็องชิกเป็นลูกคนเล็ก โดยมีพี่ชาย 1 คนคือ พัค มิน-ชิก ชื่อ "ฮย็องชิก" นั้น เป็นชื่อที่พระตั้งให้ เนื่องจากแม่และยายของเขานับถือศาสนาพุทธ
ฮย็องชิกจบการศึกษาระดับประถมจากโรงเรียน Shingal Elementary School, ระดับมัธยมต้นจาก Kihung Middle School, ระดับมัธยมปลายจาก Shingal High School และศึกษาระดับปริญญาตรี ที่คณะบริหารธุรกิจ Digital Seoul Culture Arts University "
ฮย็องชิกเป็นเด็กกิจกรรมตัวยง เขาทำกิจกรรมหลายอย่างตั้งแต่เล็ก แม่เคยให้เขาเรียนเทควันโดและฮัปกิโดตั้งแต่เด็ก ๆ แต่เขาไม่ชอบและทำได้ไม่ดีนัก อย่างไรก็ตามเขาเริ่มเรียน "กอมโด (Gumdo)" (ศิลปะการต่อสู้โดยใช้ดาบของเกาหลี คล้ายเคนโด้) ตอน ป.3 และเรียนต่อมาอีกกว่า 8 ปี เขาทำได้ดี และแข่งขันระดับโรงเรียนชนะหลายรายการ เขาสอบได้ถึงระดับ สายดำ ขั้น 4
ช่วงเรียนประถมปลายเขาเข้าร่วมวงดนตรีของโรงเรียน และได้เป็นนักร้องนำของวง ทำกิจกรรมร่วมกับวงหลายอย่าง เขาจึงค่อนข้างเป็นที่รู้จักในโรงเรียน ต่อมาวงของเขาเข้าร่วมการประกวดวงดนตรีประจำจังหวัดคยองกี และได้รับรางวัลชนะเลิศในการประกวด จากการประกวดครั้งนั้นฮย็องชิกได้รับนามบัตรจากเอเจนซีหลายแห่งให้เข้าร่วมการออดิชั่นเป็นนักร้อง รวมถึง SM Entertainment และ YG Entertainment สองค่ายบันเทิงยักษ์ใหญ่ของเกาหลีใต้ แต่ตอนนั้นเขาไม่สนใจเข้าวงการ จึงไม่ได้เข้าร่วมออดิชั่น จนกระทั่งก่อนเรียนจบประถมปลาย เขาตัดสินใจจะทำกิจกรรมร่วมกับเพื่อน ๆ ในวง เพื่อเก็บเป็นความทรงจำดี ๆ ก่อนจบการศึกษา จึงเข้าออดิชั่นในรายการที่ยังเหลืออยู่ และเขาผ่านการคัดเลือก นั่นทำให้เขาคิดหนัก ไม่แน่ใจว่าควรจะมุ่งหน้าไปทางไหน เขาปรึกษาแม่และได้กำลังใจจากแม่ผู้เชื่อมั่นในความสามารถของเขา ฮย็องชิกจึงตอบรับการคัดเลือก และเริ่มต้นชีวิตเด็กฝึกตั้งแต่นั้นมา
เขาประสบปัญหาในช่วงแรกของการเป็นเด็กฝึก ทำให้เขาตัดสินใจย้ายออกจากเอเจนซีเดิม และเข้าร่วมกับเอเจนซีใหม่คือ Star Empire Entertainment ก่อนจะได้เดบิวต์เป็น ZE:A ในที่สุด